CELEX: 32022R0470
Language: mt
Date: 2022-03-23 00:00:00
Title: Regolament ta’ Implimentazzjoni tal-Kummissjoni (UE) 2022/470 tat-23 ta’ Marzu 2022 li jagħti għajnuna għall-ħżin privat għal-laħam tal-majjal u li jiffissa bil-quddiem l-ammont tal-għajnuna

24.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 96/39
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/470
         tat-23 ta’ Marzu 2022
         li jagħti għajnuna għall-ħżin privat għal-laħam tal-majjal u li jiffissa bil-quddiem l-ammont tal-għajnuna
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 18(2) u l-Artikolu 223(3), il-punt (c), tiegħu,
         Wara li kkunsidrat ir-Regolament tal-Kunsill (UE) Nru 1370/2013 tas-16 ta’ Diċembru 2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (2), u b’mod partikolari l-Artikolu 4(2), l-ewwel subparagrafu, il-punt (b), tiegħu,
         Billi:
         
                     (1)
                  
                  
                     Is-settur tal-laħam tal-majjal ilu f’diffikultà serja għal għadd ta’ xhur. It-tnaqqis sever fir-ritmu tal-esportazzjonijiet lejn iċ-Ċina, it-tixrid ulterjuri tad-deni Afrikan tal-ħnieżer f’aktar Stati Membri u l-impatt kontinwu tar-restrizzjonijiet tal-COVID-19 qed jikkawżaw pressjoni fuq is-suq tal-Unjoni għall-ħnieżer għall-iskarnar.
                  
               
                     (2)
                  
                  
                     L-invażjoni tar-Russja fl-Ukrajna ħolqot tfixkil addizzjonali fis-suq u kellha impatt serju fuq l-esportazzjonijiet tal-laħam tal-majjal tal-Unjoni. B’riżultat ta’ dan, kien hemm tnaqqis kbir fid-domanda għall-esportazzjoni għal ċerti prodotti tal-laħam tal-majjal.
                  
               
                     (3)
                  
                  
                     Għaldaqstant, sabiex jitnaqqas l-iżbilanċ attwali bejn il-provvista u d-domanda, jixraq li tingħata għajnuna għall-ħżin privat għal-laħam tal-majjal u li jiġi ffissat bil-quddiem l-ammont tal-għajnuna.
                  
               
                     (4)
                  
                  
                     Ir-Regolament Delegat tal-Kummissjoni (UE) 2016/1238 (3) u r-Regolament ta’ Implimentazzjoni tal-Kummissjoni (UE) 2016/1240 (4), li jistabbilixxu regoli speċifiċi għall-implimentazzjoni tal-għajnuna għall-ħżin privat, jenħtieġ li japplikaw għall-għajnuna għall-ħżin privat għal-laħam tal-majjal sakemm ma jkunx previst mod ieħor f’dan ir-Regolament.
                  
               
                     (5)
                  
                  
                     L-ammont tal-għajnuna jenħtieġ li jiġi ffissat minn qabel sabiex jippermetti sistema operazzjonali rapida u flessibbli għall-operaturi. F’konformità mal-Artikolu 4 tar-Regolament (UE) Nru 1370/2013, l-ammont tal-għajnuna għall-ħżin privat jeħtieġ jiġi ffissat bil-quddiem abbażi tal-kostijiet tal-ħżin u elementi oħra rilevanti tas-suq. Jixraq li tiġi stabbilita rata fissa tal-għajnuna.
                  
               
                     (6)
                  
                  
                     Sabiex l-għajnuna għall-ħżin privat tkun effettiva u jkollha impatt reali fuq is-suq, l-għajnuna jenħtieġ li tingħata biss għall-prodotti li jkunu għadhom ma nħażnux.
                  
               
                     (7)
                  
                  
                     Sabiex tiġi ffaċilitata l-ġestjoni tal-miżura, il-prodotti tal-laħam tal-majjal jenħtieġ li jiġu kklassifikati f’kategoriji skont kriterji ta’ xebh fir-rigward tal-livell tal-kost tal-ħżin.
                  
               
                     (8)
                  
                  
                     Għal raġunijiet ta’ effiċjenza u ta’ simplifikazzjoni amministrattivi, jenħtieġ li tiġi ffissata l-kwantità minima ta’ prodotti li kull applikazzjoni jeħtieġ tkopri.
                  
               
                     (9)
                  
                  
                     Jenħtieġ li tiġi ffissata garanzija sabiex jiġi żgurat li l-operaturi jaqdu l-obbligi kuntrattwali tagħhom u li l-miżura jkollha l-effett mixtieq fuq is-suq.
                  
               
                     (10)
                  
                  
                     L-Artikolu 42(1), il-punt (b) tar-Regolament ta’ Implimentazzjoni (UE) 2016/1240 jipprevedi li darba fil-ġimgħa, l-Istati Membri jeħtieġ jinnotifikaw lill-Kummissjoni bl-applikazzjonijiet ammissibbli. Sabiex jiġu żgurati t-trasparenza, il-monitoraġġ u l-amministrazzjoni x-xierqa tal-ammonti disponibbli għall-għajnuna, huma meħtieġa notifiki aktar frekwenti għall-ġestjoni effettiva tal-iskema. Għalhekk, jenħtieġ li tiġi prevista deroga mill-frekwenza tan-notifika.
                  
               
                     (11)
                  
                  
                     Sabiex ikun hemm impatt immedjat fuq is-suq u biex jingħata kontribut għall-istabbilizzazzjoni tal-prezzijiet, dan ir-Regolament jenħtieġ li jidħol fis-seħħ l-għada tal-jum tal-pubblikazzjoni tiegħu, f’Il-Ġurnal Uffiċjali tal-Unjoni Ewropea.
                  
               
                     (12)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DAN IR-REGOLAMENT:
         
            Artikolu 1
            Kamp ta’ applikazzjoni
            
               1.   Dan ir-Regolament jipprevedi l-għajnuna għall-ħżin privat għal-laħam tal-majjal kif imsemmi fl-Artikolu 17, l-ewwel paragrafu, il-punt (h), tar-Regolament (UE) Nru 1308/2013.
            
            
               2.   Għandhom japplikaw ir-Regolament Delegat (UE) 2016/1238 u r-Regolament ta’ Implimentazzjoni (UE) 2016/1240 sakemm ma jkunx previst mod ieħor f’dan ir-Regolament.
            
         
         
            Artikolu 2
            Prodotti eliġibbli
            
               1.   Il-lista tal-kategoriji tal-prodotti eliġibbli għall-għajnuna u l-ammonti rilevanti tal-għajnuna għal perjodu ta’ ħżin huma stabbiliti fl-Anness.
            
            
               2.   L-għajnuna għandha tingħata biss għall-kwantitajiet tal-laħam frisk jew imkessaħ li jkunu għadhom ma nħażnux.
            
         
         
            Artikolu 3
            Preżentazzjoni tal-applikazzjonijiet
            
               1.   L-applikazzjoni għall-għajnuna għall-ħżin privat għall-kategoriji ta’ prodotti eliġibbli għall-għajnuna stabbilita fl-Anness jistgħu jitressqu mid-data tad-dħul fis-seħħ ta’ dan ir-Regolament. L-aħħar data għall-preżentazzjoni tal-applikazzjonijiet għandha tkun id-29 ta’ April 2022.
            
            
               2.   L-applikazzjonijiet għandhom ikunu relatati ma’ perjodu ta’ ħżin ta’ 60, 90, 120 jew 150 jum.
            
            
               3.   Kull applikazzjoni għandha tirreferi għal kategorija waħda biss tal-prodotti elenkati fl-Anness, filwaqt li tindika l-kodiċi tan-NM rilevanti fi ħdan kull kategorija.
            
            
               4.   Kull applikazzjoni għandha tkopri kwantità minima ta’ mill-inqas 10 tunnellati għall-prodotti mingħajr għadam, u 15-il tunnellata għal prodotti oħra.
            
         
         
            Artikolu 4
            Sigurtà
            L-ammont tas-sigurtà meħtieġ f’konformità mal-Artikolu 4, il-punt (b), tar-Regolament Delegat (UE) 2016/1238 meta tiġi ppreżentata applikazzjoni għall-għajnuna għall-ħżin privat, għandu jkun ugwali għal 20 % tal-ammonti ta’ għajnuna stabbiliti fil-kolonni 3 sa 6 tat-tabella fl-Anness ta’ dan ir-Regolament.
         
         
            Artikolu 5
            Frekwenza tan-notifiki tal-kwantitajiet li għalihom tressqu applikazzjonijiet
            Permezz ta’ deroga mill-frekwenza stabbilita fl-Artikolu 42(1), il-punt (b), tar-Regolament ta’ Implimentazzjoni (UE) 2016/1240, l-Istati Membri għandhom jinnotifikaw lill-Kummissjoni darbtejn fil-ġimgħa bil-kwantitajiet li għalihom ġew ippreżentati applikazzjonijiet għall-konklużjoni tal-kuntratti, kif ġej:
            
                        (a)
                     
                     
                        kull nhar ta’ Tnejn sa 12.00 (ħin ta’ Brussell) il-kwantitajiet li għalihom intbagħtu applikazzjonijiet il-Ħamis u l-Ġimgħa tal-ġimgħa ta’ qabel;
                     
                  
                        (b)
                     
                     
                        kull nhar ta’ Ħamis sa 12.00 (ħin ta’ Brussell) il-kwantitajiet li għalihom intbagħtu applikazzjonijiet it-Tnejn, it-Tlieta u l-Erbgħa tal-istess ġimgħa.
                     
                  
         
            Artikolu 6
            Dħul fis-seħħ
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Marzu 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 671.
         
            (2)  ĠU L 346, 20.12.2013, p. 12.
         
            (3)  Ir-Regolament Delegat tal-Kummissjoni (UE) 2016/1238 tat-18 ta’ Mejju 2016 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-intervent pubbliku u l-għajnuna għall-ħżin privat (ĠU L 206, 30.7.2016, p. 15).
         
            (4)  Ir-Regolament ta’ Implimentazzjoni tal-Kummissjoni (UE) 2016/1240 tat-18 ta’ Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward ta’ intervent pubbliku u ta’ għajnuna għall-ħżin privat (ĠU L 206, 30.7.2016, p. 71).
      
      
         
            ANNESS
            
                        Kategoriji tal-prodotti
                     
                     
                        Prodotti li għalihom tingħata l-għajnuna
                     
                     
                        Ammont tal-għajnuna għall-perjodu ta’ ħżin ta’ (EUR/tunnellata)
                     
                  
                        60 jum
                     
                     
                        90 jum
                     
                     
                        120 jum
                     
                     
                        150 jum
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Kategorija 1
                        
                        ex 0203 11 10 
                     
                     
                        Nofs karkassi mingħajr is-sieq ta’ quddiem, id-denb, il-kliewi, il-falda l-irqiqa u s-sinsla tad-dahar (1)
                        
                        Karkassi sħaħ tal-annimali sa 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Kategorija 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Prieżet
                        Spallejn
                        Truf ta’ quddiem
                        Lojns, bit-tarf tal-għonq jew mingħajru, jew it-truf tal-għonq separatament, lojns biċ-chump jew mingħajrha (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Kategorija 3
                        
                        ex 0203 19 55 
                     
                     
                        Riġlejn, spallejn, truf ta’ quddiem, lojns bit-tarf tal-għonq jew mingħajru, jew it-truf tal-għonq separatament, lojns biċ-chump jew mingħajrha, mingħajr għadam (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Kategorija 4
                        
                        ex 0203 19 15 
                     
                     
                        Żquq, sħaħ jew mirquma b’qatgħa rettangolari
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Kategorija 5
                        
                        ex 0203 19 55 
                     
                     
                        Żquq, sħaħ jew mirquma b’qatgħa rettangolari, mingħajr ġilda u kustilji
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Kategorija 6
                        
                        ex 0203 19 55 
                     
                     
                        Qatgħat li jikkorrispondu għal “partijiet ċentrali”, bil-ġilda jew xaħam jew mingħajrhom, mingħajr għadam (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Kategorija 7
                        
                        ex 0209 10 11 
                     
                     
                        Xaħam ta’ taħt il-ġilda tal-majjal bil-ġilda jew mingħajrha (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  L-għajnuna tista’ tingħata wkoll għan-nofs karkassi ppreżentati bħala qatgħat ta’ Wiltshire, jiġifieri mingħajr ras, ħaddejn, xedaq, saqajn, denb, sonża, kliewi, flett tal-vagant, skapula, sternu, kolonna vertebrali, għadma pelvika u dijaframma.
            
               (2)  Il-lojns u t-truf tal-għonq jistgħu jkunu bil-ġilda ta’ barra jew mingħajrha, imma s-saff tax-xaħam ta’ magħha ma jistax jaqbeż fond ta’ 25 mm.
            
               (3)  Il-kwantità kuntrattata tista’ tkopri kwalunkwe kombinazzjoni tal-prodotti msemmija.
            
               (4)  L-istess preżentazzjoni bħal dik tal-prodotti li jaqgħu taħt il-kodiċi NM 0210 19 20.
            
               (5)  Tessut xaħmi frisk li jinġabar taħt il-ġilda tal-majjal u jeħel magħha, irrispettivament minn liema parti tal-majjal ikun ġej; f’każ li jiġi ppreżentat bil-ġilda, il-piż tat-tessut xaħmi jrid jaqbeż il-piż tal-ġilda.